Si tama n uselmed iɣerbazen xuṣṣen, tawacult taqbaylit tettak afud i warrac, ad ɣren, maca tullas ala. Yettwakes-asent uzref n tmusni, tamentilt n waya d abɛad n yiɣerbazen ɣef tudrin, d tawillat n usiweḍ di lwaqt-nni, maca di tidet d tamuɣli n tmetti i ihuden asirem i teqcict si temẓi-s, ur teqqar, ur txeddem, ur tettaɣ win i as-yehwan. ayen icuden marra ɣer tudert-is d ababat ara as-iḍebren, amedya ur tesɛi ara azref ad textir win i tḥemmel, d baba-s kan i yesɛan azref ad iḍeber fell-as. Ttaken-tt i zwaǧ d tamecṭuḥt warɛad tuki i ddunit, nwan s zwaǧ-is ara ad tecraq fell-as. Maca di tilawt zwaǧ am wa ur ittekes ara fell-as lḥif, ladɣa ma yella ur tgerrez ara, ad ternu leɛtab d dderya ɣer yiri-s. Rnu ɣer-s, ma yella tameṭṭut tettwaxdeɛ, neɣ terna-d fell-as takna, ur tesɛi ara azref ad teḍleb berru, acku ma tenebra-d timetti ad d-tekker mgal-is, s yir tamuɣli amzun tewwi-d lɛar i twacult-is. Tameṭṭut taqbaylit aṭas i tesɛeda n lexṣas, lḥif d laɛtab, tqeddec deg uxxam-is s ttrebga n warraw-is, d useḥbiber 22